钦定古今图书集成/明伦汇编/闺媛典/第178卷 > 张秩妻陈氏
## 钦定古今图书集成/明伦汇编/闺媛典/第178卷 > 张秩妻陈氏

按《苏州府志》：“陈氏，长洲人，张秩妻。秩亡，陈年二十，数
欲从死。未几，遗腹生子，勉为立孤计。舅姑欲嫁之，乃
断发毁容，茹素，终老四十年，足不逾限。隆庆初旌表。”

===朱宠妻陈氏〈查氏附〉===按《苏州府志》：“陈氏，长洲人，朱宠妻。年二十三寡，遗孤
十四月，其姑强之嫁，遂断一指，截发，不食七日，不能
强而止，终身不御色服。孤尚德以疡医世其家。时有
诸生顾征妻，方伯查应兆女，守节与陈同。”